ПРИЛОЖЕНИЕ

Наръчник с препоръки за международно полицейско сътрудничество и мерки за предотвратяване и контрол на насилието и безредиците във връзка с футболни срещи с международно значение, при които участва най-малко една държава членка („Наръчник на ЕС за футбола“)

Съдържание на наръчника

Глава

Предмет

Цел, обхват и предназначение на наръчника

Целта на настоящия документ е повишаване на безопасността и сигурността по време на футболни мачове с международно значение, и по-конкретно постигането на максимална ефективност на международното полицейско сътрудничество.

Съдържанието му, което съответства на установената практика за възприемане на цялостен интегриран многоведомствен подход към свързаните с футбола безопасност, сигурност и обслужване, може по целесъобразност да бъде прилагано към други спортни прояви с международно значение, ако дадена държава членка вземе такова решение.

Настоящият документ не засяга действащите национални разпоредби, по-специално компетенциите и отговорностите на различните органи в държавите членки.

Въпреки че в наръчника акцентът се поставя предимно върху международното полицейско сътрудничество, многоведомственият характер на управлението на футболните срещи (и други спортни прояви) намира отражение, когато се споменава взаимодействието между полицията и другите ключови участници като организаторите на проявата и заинтересованите страни, най-вече поддръжниците.

Международното полицейско сътрудничество и полицейските операции при футболни срещи трябва да се ръководят от принципите за законност, пропорционалност и адекватност. В допълнение 4 подробно са изложени примери за добри практики във връзка с динамичната оценка на риска и управлението на тълпи от хора.

Въпреки че компетентният орган в държавата членка организатор е отговорен за гарантирането на безопасността и сигурността при провеждането на проявата, органите в участващите и съседните държави, а също и в държавите на транзитно преминаване, носят отговорност за предоставянето на съдействие, когато е целесъобразно.

Настоящият документ следва да се разпространи широко и да се прилага във всички държави членки и други европейски страни, а и отвъд границите на Европа, за да се минимизират рисковете за безопасността и сигурността и да се гарантира ефективността на международното полицейско сътрудничество.

ГЛАВА 1

1. Управление и обмен на информацията от полицията

1.1. Въведение

Навременният обмен на точна информация е от първостепенно значение за подобряването на безопасността и сигурността и за предотвратяването на насилието и безредиците, свързани с футбола.

В съответствие с Решение 2002/348/ПВР на Съвета, изменено с Решение 2007/412/ПВР на Съвета от 12 юни 2007 г., всяка държава членка трябва да създаде национално футболно информационно звено (НФИЗ), което е централно национално звено за контакт за обмен на съответната информация за футболните срещи с международно значение и за улесняване на международното полицейско сътрудничество във връзка с футболни мачове.

При преки контакти между полицейските служители от държавата организатор и командированите полицейски служители цялата обменяна информация следва да се представя едновременно и на съответните НФИЗ. Тези контакти не следва засягат ключовата роля, която НФИЗ играят за осигуряването на качество на информацията и за широкото ѝ разпространение сред другите заинтересовани партньори и органи.

Отношенията между НФИЗ и компетентните национални органи следва да се уреждат от приложимото национално законодателство.

В съответствие с 1, параграф 4 от Решение 2002/348/ПВР на Съвета всяка държава членка гарантира, че националното ѝ футболно информационно звено е в състояние да изпълнява ефикасно и своевременно задачите, които му се възлагат.

1.2. Задачи от международно значение

НФИЗ оказва подкрепа на компетентните национални органи. Въз основа на анализираната и оценена информация необходимите предложения или препоръки се изпращат на компетентните национални органи, за да се подпомогне разработването на многоведомствена политика по свързани с футбола въпроси.

НФИЗ работи в тясно сътрудничество с местната полиция във връзка с национални или международни футболни срещи. За да бъде наистина ефективна тази подкрепа, информацията относно важната роля на НФИЗ следва да се разпространява широко и да съществува разбиране по този въпрос сред полицейските ведомства във всяка държава членка.

Всяка държава членка следва да предприеме стъпки за създаване на национална мрежа от специални местни полицейски служители, на които е възложено да събират и предоставят на НФИЗ цялата информация и сведения във връзка с футболните прояви на тяхна територия.

В помощ на НФИЗ на други държави от всяко НФИЗ се изисква да поддържа актуализиран анализ на риска (1) във връзка с националните футболни клубове и националния отбор. Анализът на риска обикновено се обменя с останалите НФИЗ чрез формулярите, поместени на уебсайта на НФИЗ (www.nfip.eu) (2). Подчертава се обаче, че рискът е променлив и зависим от широк спектър от фактори. Поради това е необходимо да се извършва динамична оценка на риска по време на цялата проява.

Всяко НФИЗ следва да има достъп до съответните бази данни на националната полиция. Обменът на лични данни се урежда от приложимото национално и международно право, по-конкретно решението „Прюм“ (3), както и от сключените двустранни или многостранни споразумения.

НФИЗ трябва да гарантира, че съдържанието на информацията подлежи на контрол на качеството.

Обменът на информация следва да се извършва чрез съответните формуляри, поместени на уебсайта на НФИЗ.

1.3. Обмен на полицейска информация

1.3a Определения

Понятието „проява“ в настоящия наръчник включва всички аспекти на конкретна футболна среща или първенство. Понятието „полиция на страната домакин“ означава полицията в страната, в която се провежда футболната среща или първенството. Понятието „командировани полицейски служители“ означава полицията във или от страна, от която е участващият отбор или отбори.

1.3б Видове информация

Може да се направи разграничение между информацията от общ характер и информацията, съдържаща лични данни.

а) Обща информация

Общата информация включва стратегическа и тактическа информация, предназначена за използване при подготовката и провеждането на прояви по отношение на идентифицирането и предотвратяването или намаляването на рисковете, свързани с безопасността и сигурността, извършването на динамични анализи на риска преди и по време на проявите и изработването на подходяща и пропорционална реакция на рискове, свързани с безопасността и сигурността, възникващи по време на проявата.

б) Информация, съдържаща лични данни

В този контекст информация, съдържаща лични данни, се отнася до информация относно лица, за които полицията смята, че представляват потенциална опасност за обществената сигурност във връзка с конкретната проява. Това може да включва данни на лица, които в миналото доказано са предизвиквали или са участвали в насилие или безредици във връзка с футболни срещи.

1.3в Хронологична последователност на обмена на информация

Може да се разграничат три фази: преди, по време и след проявата. Не е необходимо трите фази винаги да бъдат стриктно разграничени.

Преди проявата

Изискванията за предоставяне на информация се предават от НФИЗ на страната домакин на НФИЗ на командироващата държава/държави. Тези изисквания включват:

НФИЗ на командироващата държава/държави отговаря на изискването за предоставяне на информация на НФИЗ на страната домакин и по собствена инициатива предоставя цялата необходима информация на всички други заинтересовани НФИЗ.

НФИЗ на страната домакин предоставя информация относно приложимото законодателство и политика на органите (напр. политиката относно алкохола), организацията на проявата и основния персонал, натоварен с безопасността и сигурността.

Цялата необходима информация се предоставя на разположение на другите заинтересовани НФИЗ и се помества на техния уебсайт чрез съответните формуляри.

От НФИЗ на командироващата държава/държави се изисква да предостави навременна и точна информация относно движението на рисковите и нерисковите поддръжници, участващия отбор (когато съществува заплаха) и продадените билети, както и всякаква друга значима информация.

НФИЗ на страната домакин предоставя информация на НФИЗ на командироващата държава/държави, по-конкретно във връзка с участието на командированата полицейска делегация в полицейска операция на страната домакин, както и информация за гостуващите поддръжници и др.

По време на проявата

НФИЗ на страната домакин може да поиска потвърждение на предоставена по-рано информация, както и актуализиран анализ на риска. Искането и отговорът се изпращат чрез системата на служителите за връзка, ако е създадена такава система.

НФИЗ на страната домакин следва да предоставя информация на НФИЗ на командироващата държава/държави за евентуални инциденти по време на проявата.

НФИЗ на командироващата държава/държави следи движението и местонахождението на гостуващите поддръжници и, когато е уместно, предоставя актуализирана информация на НФИЗ на страната домакин. На страната домакин и на всички други заинтересовани НФИЗ се предоставя и полезна информация относно инциденти при срещи или първенства в собствената им държава.

На НФИЗ на държавата по произход и на съответните държави на транзитно преминаване се предоставя също обща информация относно завръщането на поддръжниците, включително случаите на принудително напускане и/или отказан вход.

След проявата

В рамките на пет работни дни от проявата НФИЗ на страната домакин предоставя на НФИЗ на командироващата държава (чрез съответните формуляри на уебсайта на НФИЗ) информация:

Въз основа на информацията, предоставена от НФИЗ на страната домакин и командированата полицейска делегация, НФИЗ на командироващата държава актуализира общия анализ на риска.

НФИЗ на страната домакин и на командироващата държава си сътрудничат при оценката на ефективността на мерките за обмен на информация и на работата на командированата полицейска делегация.

1.3г Обмен на информация с държави извън ЕС

НФИЗ са подходящият канал за обмен на информация с НФИЗ от държави извън ЕС. Ако в дадена държава няма НФИЗ, следва да се поиска от държавния орган, отговарящ за полицейските операции, да определи централно полицейско звено за контакт. Данните за контакт следва да се изпратят на останалите НФИЗ и да се поместят на уебсайта на НФИЗ.

1.4. Борба с тероризма и тежката и организираната престъпност

За обмена на информация по въпроси като борбата с тероризма и тежката и организираната престъпност компетентната полицейска служба на страната домакин може да поддържа връзка чрез съществуващите мрежи или специално назначените за целта служители за връзка.

ГЛАВА 2

2. Общи насоки за ролята и задачите на НФИЗ на национално равнище

На национално равнище НФИЗ следва да е източник на експертен опит в областта на полицейските операции при футболни срещи. За да изпълнява тази роля, НФИЗ следва да поеме редица основни задачи, свързани с футбола, включително:

НФИЗ могат да сключват формални двустранни споразумения с трети страни за обмен на определена информация в съответствие със собственото им национално законодателство. Тази информация не може да се обменя по-нататък без съгласието на първоизточника.

НФИЗ може да играе решаваща роля, като съдейства на командващите полицейските операции при футболни срещи да изпълняват стратегическите и оперативните си приоритети във всички срещи с международно значение. Основните приоритети за полицейските операции на страната домакин следва да включват:

ГЛАВА 3

3. Сътрудничество между полицията на страната домакин и командированите полицейски делегации

3.1. Основни принципи

Държавите, които имат правна възможност да не позволят на рисковите поддръжници да пътуват в чужбина, следва да предприемат всички необходими мерки за ефективното изпълнение на тази цел и съответно да информират държавата организатор. Всяка държава следва да предприеме всички възможни мерки да предотврати участието и/или организирането на прояви в нарушение на обществения ред в друга държава от собствените ѝ граждани.

Опитът от последното десетилетие в цяла Европа показа решаващата роля на командированите полицейски делегации в подкрепа на полицейските операции на страната домакин.

3.2. Подкрепа за полицейските операции на страната домакин

В допълнение към цялостния обмен на информация, и в съответствие с принципите, изложени в глава 1 от настоящия наръчник, при големи първенства НФИЗ на държавата организатор, след тесни консултации с компетентните оперативни полицейски служби, следва да покани командирована полицейска делегация от командироващата държава или държави.

С цел осигуряване на добавена стойност за полицейските операции на държавата организатор, от решаващо значение е командированите полицейски делегации да имат персонал, притежаващ познания и опит в областта на динамиката и поведението на гостуващите поддръжници.

По време на проявата командированата полицейска делегация следва да се разглежда като основен източник на информация за гостуващите поддръжници, тяхното поведение и потенциалните рискове. Добавената стойност за полицейския командващ от страната домакин може да се отнася до:

3.3. Споразумения за сътрудничество

В съответствие с Решение 2002/348/ПВР на Съвета при провеждането на единични футболни срещи с международно значение, официалната покана за участие на командирована полицейска делегация следва да се изпрати чрез НФИЗ на страната домакин. Като се имат предвид специфичните цели на сътрудничеството, в поканата следва да се посочи съставът на делегацията и да се изяснят нейната роля и отговорности. Следва също да се уточни евентуалната продължителност на пребиваването на командированата полицейска делегация в страната домакин.

За международни първенства и единични футболни срещи (ако някое от НФИЗ поиска) официалната покана за участието на командирована полицейска делегация следва да се изпрати от компетентния орган в страната домакин, по препоръка на НФИЗ на страната домакин, и може да е обект на междуправителствено споразумение.

Ако командирована полицейска делегация не е поканена за участие от НФИЗ на страната домакин, НФИЗ на командироващата държава може, ако сметне за необходимо, да възприеме проактивен подход и да предложи на НФИЗ на страната домакин да изпрати делегация. Ако НФИЗ на страната домакин не приеме предложението, полицейската делегация, която все пак отиде, действа неофициално и извън обхвата на настоящия наръчник.

Подробната покана за участие следва да се договори между съответните НФИЗ достатъчно рано преди първенството и/или единичната футболна среща, за да се предостави необходимото време за подготовка на командированата полицейска делегация. Като се има предвид това, поканата за участие следва да се представи във възможно най-кратък срок след обявяването на датата на мача.

За единични футболни срещи с международно значение командированата полицейска делегация ще има нужда от най-малко три седмици време за подготовка. Ако предизвестието за футболна среща е дадено по-късно от посочения триседмичен срок (например на по-късните етапи на европейските клубни първенства или поради по-високата степен на риск), поканата се изпраща незабавно. За международни първенства, командированата полицейска делегация ще се нуждае от най-малко 16 седмици време за подготовка.

При провеждане на единични футболни срещи подробните договорености (напр. полицейските правомощия, оборудване, униформи и др.) във връзка с командированата полицейска делегация се уреждат между НФИЗ след консултация с местната полиция.

3.4. Образци на протоколи за единични футболни срещи

В раздел 3.14 е поместен образец за договаряне на двустранни споразумения относно условията на международното полицейско сътрудничество, приложими при големи футболни първенства.

Силно препоръчително е обаче условията за разполагане на командирована полицейска делегация за единичните футболни срещи с международно значение да бъдат договорени предварително между страната домакин и командироващата държава и записани в протокол. В допълнение 1 е поместен образец за протокол, който да се използва, когато и двете държави са страни по Договора от Прюм, а образецът в допълнение 2 следва да се използва, когато едната или и двете държави не са страни по Договора от Прюм.

Ако няма сключено двустранно правителствено споразумение, тези договорености следва да са в съответствие с член 17 от Решение 2008/616/ПВР (4) на Съвета и приложимото национално право.

Командированата делегация не следва да надхвърля броя участници, одобрен от НФИЗ на страната домакин, и следва да съблюдава договореностите по командването и контрола на полицията на страната домакин. Ако нейните действия не са в съответствие с условията на споразумението, делегацията действа извън обхвата на настоящия наръчник и приложимите решения на Съвета и Договорите на ЕС.

3.5. Разходи и финансови договорености

Разходите, свързани с приемане и разполагане на командировани полицейски делегации, ще са различни в зависимост от редица фактори, включително размера на делегацията, разстоянието и транспортното средство и др., но като средна стойност разходите са умерени и представляват разумна инвестиция за намаляване на рисковете, свързани с безопасността и сигурността (5). Силно препоръчително е всяка държава членка да предвиди бюджет за приемане и изпращане на командировани полицейски делегации за всички мачове с международно значение.

При всяка проява страната домакин следва да поеме разходите по настаняването, храната (или дневните) и необходимите пътни разходи в страната домакин, а командироващата държава поема международните пътни разходи и възнагражденията на членовете на участващите делегации (освен ако съответните НФИЗ не са сключили по изключение алтернативни договорености). Тези договорености трябва да бъдат пояснени в посочения по-горе Протокол за разполагане на командировани полицейски делегации, поместен на уебсайта на НФИЗ.

3.6. Предварителни посещения

Полицейските служби в страната домакин следва да предоставят на основните членове на командированата полицейска делегация възможност да се запознаят с организацията на полицейските операции в страната домакин и/или в града(овете) на провеждане на проявата, с местоположението на стадиона, както и с оперативния(ите) командващ(и) в града(овете) на проявата в деня на футболната(ите) среща(и):

Тези предварителни посещения представляват идеална възможност за полицейските представители от страната домакин и командироващата държава да извлекат максимална полза от международното сътрудничество посредством:

3.7. Придружаване на командированите полицейски делегации (придружители)

Гарантирането на безопасността на всички членове на командированата полицейска делегация е от първостепенно значение и трябва да бъде отразено във всички полицейски оценки на риска, извършвани от страната домакин и командироващата държава във връзка с разполагането на полицейските сили.

Членовете на командированата полицейска делегация, по-конкретно служителят за връзка, оперативният координатор и оперативните полицейски служители (вж. по-долу), следва да работят заедно с местните полицейски служители (наричани придружители), които следва да са служещи полицаи с опит в полицейските операции при футболни мачове в собствения си град или държава и да познават мястото на проявата и потенциалните рискови зони.

Придружителите:

3.8. Състав на командированите полицейски делегации

Командированата полицейска делегация следва да бъде съставена така, че да може да подкрепи полицейската операция на страната домакин.

В зависимост от естеството на предоставяната подкрепа делегацията би могла да има следния състав:

По време на международни първенства се очаква служителят за връзка да бъде базиран в национален или съвместен полицейски информационен координационен център, докато оперативният координатор може да бъде базиран в местен информационен център на на територията на града на проявата. За единични футболни срещи те могат да бъдат базирани в НФИЗ на държавата организатор или на друго подходящо място.

При единични футболни срещи служителят за връзка/оперативният координатор следва да работи в тясно сътрудничество с полицията на страната домакин в града на проявата.

Полицията на страната домакин следва да предоставя на служителите за връзка/оперативните координатори достъп до необходимото техническо оборудване, за да могат те ефективно да изпълняват своите функции.

Командированата полицейска делегация може да бъде разположена в цивилно или в униформено облекло.

3.9. Основни задачи на командированата полицейска делегация

С цел осигуряване на добавена стойност за полицейските операции на държавата организатор, от решаващо значение е командированите полицейски делегации да имат персонал, притежаващ познания и опит в областта на динамиката и поведението на гостуващите поддръжници.

Членовете на командированата полицейска делегация следва да имат следните компетенции:

Основните задачи на делегацията могат да бъдат обобщени по следния начин:

Основната роля на ръководителя на делегацията е да действа като стратегически и тактически съветник на органите от страната домакин.

Основната роля на служителя за връзка и/или на оперативния координатор (които могат да бъдат и едно и също лице в зависимост от двустранното споразумение за полицейското разполагане) се състои в подпомагането на ефективния обмен на информация между органите на страната домакин и на командироващата държава във връзка с единични футболни срещи или първенства. Ако няма назначен нито служител за връзка, нито оперативен координатор, техните функции следва да бъдат поети от ръководителя на делегацията.

Оперативните полицейски служители, разположени в рамките на дадена делегация, са известни като полицейски съгледвачи.

Полицейските съгледвачи, били те униформени или в цивилно облекло, могат:

Съгледвачите следва да имат опит в полицейските операции при футболни срещи в своята собствена държава.

Те следва:

Съгледвачите следва да могат да подават както положителна, така и отрицателна информация за гостуващите поддръжници от своята държава. Това ще позволи на полицейските командващи от страната домакин да вземат балансирани решения за това дали е необходима намеса или да бъде подпомогнато легитимното поведение на поддръжниците.

По споразумение със страната домакин, командированите съгледвачи могат да бъдат натоварени и със задачата с помощта на предварително договорено оборудване да събират разузнавателни данни/доказателства, които да бъдат използвани от полицията на държавата организатор или за целите на съдебното преследване в собствената им страна.

3.10. Език

Езиковите договорености следва да се уреждат предварително между заинтересованите държави.

Когато е възможно, сред персонала на командированата полицейска делегация следва да има членове с умения по езика на страната домакин с цел улесняване на двустранната комуникация.

3.11. Сътрудничество между полицейските служители от страната домакин и командированите полицейски служители по време на проявата

Командированата полицейска делегация следва да бъде информирана за оперативния план на полицията на страната домакин (включително за нейните методи на управление на тълпи от хора и нивата на полицейска толерантност по отношение на поведението). Командированите полицейски служители следва да бъдат изцяло интегрирани в полицейската операция на страната домакин (и да им се даде възможност да присъстват и участват в информационните сесии преди и след футболната среща).

Полицията на страната домакин и командированата полицейска делегация следва да информират своите НФИЗ за развоя на събитията по време на операцията и в петдневен срок след футболната среща да им представят доклад.

Командированата полицейска делегация следва през цялото време да прави необходимото действията на нейните членове да не застрашават ненужно безопасността на други лица (6).

3.12. Използване на идентификационни жилетки

При съвместно решение от тактически съображения, командированите полицейски служители, които не носят униформи, могат да използват стандартните светлоотразителни и сигнални полицейски жилетки за идентификация на командировани полицейски служители, които са описани в допълнение 4. Всеки командирован полицейски служител следва да носи със себе си тази жилетка, когато пътува в чужбина.

3.13. Акредитация

Полицейските сили на държавата организатор, в консултация с организаторите на футболната среща, следва да гарантират, че при необходимост командированата полицейска делегация има достъп до стадиона и акредитация (не са необходими седящи места), за да може да изпълнява ефективно своите задачи. Разпоредителите и другите служители по безопасността и сигурността следва да бъдат информирани за това по време на информационната(ите) сесия(и) преди срещата.

3.14. Футболни прояви в страни, в които няма НФИЗ

Както е изтъкнато навсякъде в настоящия наръчник и най-вече в глава 1 по-горе, когато дадена футболна среща или първенство се провежда в страна, в която няма НФИЗ, цялата информация следва да се обменя между определеното полицейско звено за контакт на страната домакин и НФИЗ на командироващата държава.

По време на проявата определеното полицейско звено за контакт на страната домакин следва да комуникира с НФИЗ на командироващата(ите) държава(и) чрез посочения за целта служител за връзка (ако има такъв) от командированата полицейска делегация.

3.14a Двустранни споразумения

Силно препоръчително е на ранен етап от подготвителната работа, държавите, участващи в проявата, да сключат двустранно споразумение с органите на страната домакин, което да съдържа разпоредби за обмена на информация, за разполагането на командированите полицейски делегации и други въпроси относно полицейското сътрудничество във връзка с проявата. Тези двустранни споразумения могат да обхващат и области на сътрудничество по правителствена и съдебна линия. Образец на двустранно споразумение е поместен в документ 12261/16. Той съдържа списъка с въпросите, които следва да бъдат разгледани и договорени между двете страни. Образецът не е примерно споразумение, а по-скоро помощен документ за воденето на двустранните преговори.

3.14б Сътрудничество между НФИЗ

При подготовката за обслужване на големи първенства е препоръчително НФИЗ:

3.15. Роля на Интерпол и Европол

Мрежата на НФИЗ представлява подходящ и навременен канал за обмен на информация за управлението на тълпи от хора, за обществената сигурност и обществения ред, и свързаните с това рискове. Според европейското законодателство е задължително тази информация да се обменя между приемащите и гостуващи полицейски ведомства чрез съответните НФИЗ или чрез определеното полицейско звено за контакт на страната домакин и командированите полицейски служители за връзка, разположени в страната домакин по време на дадена проява.

Въпреки това НФИЗ могат да контактуват с Интерпол или Европол по отношение на евентуални връзки между действията на рискови групи поддръжници и по отношение на връзките с тежката и организираната престъпност или други несвързани с футбола правонарушения.

Освен това Европол, Интерпол и/или други агенции в областта на правосъдието и вътрешните работи, като Frontex, могат, в рамките на своя мандат, да играят важна роля в подкрепа на компетентните органи на страните — домакини на големи международни футболни първенства. Това може да включва предоставяне на различни услуги за подкрепа, важна информация и анализ, както и оценки на риска във връзка с тежката и организираната престъпност и/или тероризма.

Например, по време на големи първенства:

В тези случаи НФИЗ на командироващите държави или ръководителите на командированите полицейски делегации следва да се стремят към установяване на ранен етап на точните функции на въпросните ведомства и да бъдат в контакт, когато е необходимо, по въпроси от взаимен интерес.

ГЛАВА 4

4. Сътрудничество между полицията и организаторите

Тясното сътрудничество между полицията и органите на стадиона/организаторите на мачовете (и останалите заинтересовани страни, включително частни дружества в областта на сигурността и разпоредителите, работещи на стадионите) е от решаващо значение за осигуряването на ефективни мерки за безопасност и сигурност на стадионите.

Основният вид партньорство на местно равнище е между командващия полицейските операции при футболната среща и лицето, определено от организаторите на мача, като носещо отговорност за безопасността и управлението на тълпите от хора на стадиона (известно още като служител по безопасността на стадиона, макар в някои страни да се използва терминът служител по сигурността).

Полицейският командващ и служителят по безопасността на стадиона следва да работят заедно, в дух на взаимно допълване, без това да засяга съответните им отговорности, компетенции и задачи. Това може да бъде определено в националното законодателство или в правилника на стадиона, или да бъде предвидено в писмено споразумение между организатора и полицията (често наричано декларация за намеренията), в което се определя ролята на полицията (ако има такава) в основните дейности по управлението на тълпи от хора. Тези дейности включват: подкрепа за персонала по безопасността (разпоредителите) в действията за предотвратяване и справяне с всички нарушения на обществения ред и други престъпни деяния; активиране на установените от организаторите процедури при извънредни ситуации; и определяне на обстоятелствата, при които полицията следва да установи контрол над целия стадион или на част от него в случай на извънредна ситуация или мащабен инцидент, както и процедурата за това, както и за връщането накрая на контрола обратно на организатора.

Освен това тясното сътрудничество следва да гарантира, че полицейските становища по редица ключови за безопасността на стадионите въпроси са взети предвид от организатора. По този начин могат да бъдат обхванати редица важни въпроси, включително: използването на вътрешни системи за видео наблюдение за управление на тълпи от хора и за целите на събирането на доказателства; общи или специално определени мерки за комуникация в рамките на стадиона; евентуалното използване на командировани разпоредители в качеството им на лица за връзка в стадиона и по маршрутите към и от стадиона; договорености за междуведомствена контролна зала, включваща при необходимост полицейски команден пост.

Подробни насоки по този въпрос са изложени в Консолидирана препоръка 1/15 на Постоянния комитет на Съвета на Европа относно интегрирания подход към безопасността, сигурността и обслужването.

ГЛАВА 5

5. Сътрудничество между полицията, съдебните органи и прокуратурата

Съдържанието на настоящата глава следва да се разглежда в контекста на разликите в структурата и компетенциите на съдебните органи и прокуратурата в държавите членки.

Тясното сътрудничество между полицията, съдебните органи и прокуратурата може да бъде от съществена полза както при единичните футболни срещи, така и при първенствата.

Докато страната домакин има суверенитета и юрисдикцията да се занимава с всички предполагаеми правонарушения, извършени на нейна територия във връзка с проявата, полицията и другите органи в държавите членки и компетентните органи на ЕС (напр. Евроюст) следва да подпомагат съдебните и правоприлагащите органи на страната домакин, когато това е възможно и допустимо.

Всички държави членки следва да гарантират възможността правонарушенията, свързани с проявата, да бъдат разгледани бързо и по подходящ начин.

Полицията на страната домакин и другите органи следва да информират командированите полицейски служители и гостуващите поддръжници за съответното национално законодателство и/или наказателните, гражданските или административните процедури, както и за максималните наказания за най-често срещаните правонарушения, свързани с футболни срещи.

Действащите многостранни споразумения за правна взаимопомощ следва да се използват пълноценно, когато е целесъобразно, за всички футболни срещи с международно значение. Освен това, страна домакин може да договори с всяка друга държава двустранно споразумение за засилена правна взаимопомощ преди, по време на и след проявата.

НФИЗ на съдействащата(ите) страна(и) следва да информира НФИЗ на държавата организатор:

Страната домакин може да покани друга държава да изпрати прокурор/съдия за връзка за периода на проявата.

Препоръчително е органът на страната домакин, в съответствие с националното законодателство в областта на защитата на данните, да предостави на командированата полицейска делегация и/или компетентна служба (напр. командировани прокурори за връзка) информация от съдебните регистри и полицейските или следствените доклади, включително данни за задържане, по отношение на техни граждани.

Същевременно всяка съдействаща държава може да даде съгласието си да осигури прокурор/съдия за връзка, който да има готовност при поискване да замине за страната домакин, или да определи прокурор/съдия за връзка със съответния орган на страната домакин.

В рамките на националното законодателство оказващите подкрепа НФИЗ ще се стремят да отговарят своевременно на всички искания за допълнителна информация относно задържани лица, като данни за предишни присъди, включително за правонарушения, свързани с футболни срещи.

Всички разходи по отношение на прокурора/съдията за връзка, командирован в страната домакин, следва да се уреждат чрез двустранно споразумение.

Държавата организатор следва да предоставя необходимите комуникационни средства и друго оборудване на командированите прокурори/съдии за връзка.

ГЛАВА 6

6. Сътрудничество между полицията и поддръжниците

Връзката между полицията и групите поддръжници на национално и местно равнище може да има голямо значение за минимизирането на рисковете за безопасността и сигурността по време на футболни срещи с международно значение. Това сътрудничество обаче може да бъде застрашено, ако се появят съмнения, че представители на поддръжниците работят за полицията и например участват в обмен на лични данни.

Командированите полицейски делегации и представителите на поддръжниците могат да способстват за това полицията на страната домакин да се запознае с нравите и поведенческата култура на гостуващите поддръжници. Полицията на страната домакин следва да вземе това предвид в своята динамична оценка на риска.

На поддръжниците от страната домакин, местните общности и гостуващите поддръжници следва да се предоставя потенциално важна информация, както и да им се вдъхва спокойствие във връзка с дадена проява. Някои от основните начини за постигане на това са: ефективната стратегия за взаимодействие с медиите; използването на социалните медии/интернет сайтове; брошурите; както и тясното сътрудничество с определените служители за връзка с поддръжниците, представителите на поддръжниците и инициативите, насочени към поддръжниците (като напр. „посолствата на феновете“).

Непрекъснатото сътрудничество и комуникацията между полицията и групите поддръжници могат да спомогнат за установяването на безопасна, сигурна и доброжелателна атмосфера за всички поддръжници и да осигурят канал за разпространяването на важна информация, като съвети във връзка с пътуването, достъпа до стадионите, приложимото законодателство и нивата на толерантност по отношение на поведението.

Затова полицейските служители от страната домакин и командированата делегация следва да имат установена стратегия за комуникация (наречена „диалог“) с поддръжниците. Диалогът може да бъде поверен на специализирани (и обучени) служители в областта на комуникацията и/или фронтови оперативни звена (за контрол на тълпи от хора/осигуряване на обществения ред), тренирани в сферата на комуникацията и техниките за разрешаване на конфликти.

Този подход е доказал, че спомага за насърчаването на самоконтрола сред поддръжниците и улеснява навременната и подходяща намеса при възникване на проблеми или рискове, свързани със сигурността.

Подробни насоки по този въпрос се съдържат в резолюцията на Съвета относно наръчник с препоръки за предотвратяване и управление на насилието и безредиците във връзка с футболни срещи с международно значение, в които участва най-малко една държава членка, чрез възприемането на добри практики по отношение на връзката между полицията и поддръжниците (7).

ГЛАВА 7

7. Комуникационна и медийна стратегия

7.1. Комуникационна стратегия

Ефективната и прозрачна комуникационна стратегия е неразделна част от успешната концепция за безопасност и сигурност при футболни срещи, първенства и други спортни прояви с международно значение.

Във връзка с това при изготвянето и изпълнението на всеобхватна междуведомствена комуникационна стратегия полицейските служби на страната домакин следва да работят в тясно сътрудничество с правителствените и местните служби, футболните органи/организатори, медиите и групите поддръжници.

Ефективната междуведомствена медийна стратегия е от решаващо значение за всяка комуникационна стратегия, тъй като предоставя на всички страни, особено на гостуващите поддръжници, важна информация, като съвети за пътуване, достъп до стадионите, приложимо законодателство и нива на толерантност по отношение на поведението.

Основната цел следва да бъде проявата да бъде представена в положителна светлина сред националните и гостуващите поддръжници, местните общности, широката общественост и служителите, участващи в операциите по безопасността и сигурността. Това може да способства за установяването на доброжелателна атмосфера за всички участници и да допринесе значително за минимизирането на рисковете, свързани с безопасността и сигурността.

7.2. Медийна стратегия

Полицейската (и по-широката междуведомствена) медийна стратегия следва да цели най-малко:

Полицията следва да работи в тясно сътрудничество с правителствените и местните служби, футболните органи/организатори и по целесъобразност с групите поддръжници при изготвянето и изпълнението на междуведомствена медийна стратегия, която:

ГЛАВА 8

8. Срещи на експерти от ЕС по въпросите на безопасността и сигурността във футбола

Силно препоръчително е всяко председателство на Съвета на ЕС по време на своя мандат да организира заседание на експертната група за големи спортни събития и да докладва на работна група „Правоприлагане“ за резултатите от това заседание и за текущата работа на експертната група.

Освен това се препоръчва всяко председателство да бъде домакин на среща на експерти от Европейската работна група от експерти по безопасността и сигурността във футбола с цел:

ГЛАВА 9

9. Списък с документите, свързани с безопасността и сигурността по време на футболни прояви

9.1. Основни документи, приети до този момент от Съвета на Европейския съюз

9.2. Основни документи, приети до този момент от Съвета на Европа

(1) Анализът на риска включва разработване на профил на поддръжниците на националния отбор и отделните клубове, включително рисковите групи, и отношенията им с другите поддръжници на национална територия и в чужбина, в т.ч. групи на местното население и обстоятелствата, които могат да повишат потенциалния риск (включително взаимодействие с полицията или разпоредителите).

(2) Уебсайтът на НФИЗ е с висока степен на защита, предназначен е за изключително ползване от НФИЗ и съдържа информация, свързана с футболни срещи с международно значение (напр. преглед на клубовете, доклади за положението преди и след футболните срещи).

(3) Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 1).

(4) Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).

(5) Проучване, направено през 2014 г., потвърди, че средните разходи са ниски и представляват добра инвестиция на бюджетните средства за полицията:

(вж. също Резолюция на Съвета относно разходите за приемане и разполагане на командировани полицейски делегации във връзка с футболни срещи (и други спортни прояви) с международно измерение, при които участва най-малко една държава членка, изложена в документ 11908/16).

(6) Вж. членове 21 и 22 от решението „Прюм“ относно гражданската и наказателната отговорност.

(7) 11907/16.

Appendix 1

PROTOCOL FOR THE DEPLOYMENT OF VISITING POLICE DELEGATIONS FOR FOOTBALL MATCHES WITH AN INTERNATIONAL DIMENSION

(For use when both the host and visiting States are party to the Prüm Treaty)

In compliance with the Prüm Decisions, in particular Article 17 of Council Decision 2008/615/JHA, this protocol sets out the practical detailed arrangements to be agreed between NFIPs for the deployment of visiting police delegations for football matches with an international dimension. 1. Requesting Member State/Country: 2: Requesting Organisation/Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Event (match or tournament) 3a: Place where the operation is to take place Region, town, area or locality: Other information: 3b: Period covered by the operation Requested start date Proposed end date The end date may be deferred by mutual consent. 3c: Officer(s) responsible (1) From the host Member State/Country Name Rank Function Service to which officer belongs Telephone/email (1) This is normally the person responsible for the locality/venue where the event will take place.

3d: Purpose Joint operation at a football match/tournament with an international dimension Specific assistance requested from the seconding Member State(s)/Countries (if YES please indicate the number of officers requested) (1) Head of Delegation: YES NO Liaison Officer: YES NO Operational Coordinator: YES NO Operational Police Officers in Uniform: YES NO Operational Police Officers in Plain Clothes: YES NO Press Officer: YES NO 3e: Place of deployment of the visiting police delegation (to include details of likely locations of deployment, i.e. airports, railway stations, city centre, stadium etc.) 3f: Requested tasks for the visiting police delegation: Advising and supporting the host policing operation: YES NO Liaison and dialogue with visiting supporters: YES NO Other (please specify): 3g: Is it planned that any members of the visiting police delegation will have official (executive) powers in the host country? YES NO If YES please provide details: Executive powers of officers seconded to joint cooperation teams (Article 17(2) of Council Decision 2008/615/JHA) Executive powers shall be exercised only under the guidance of and, as a rule, in the presence of officers from the host Member State. The seconding Member State’s officers shall be subject to the host Member State’s national law. The host Member State shall assume responsibility for their actions. If applicable: executive powers of the seconded officers 1. Executive powers conferred by the host Member State, in accordance with its national law, on officers seconded by other Member States 2. Executive powers which the host Member State allows the seconding Member State(s) officers to exercise in accordance with the seconding Member State(s) national law (1) All members of the visiting police delegation, with the exception of officers who are deployed in uniform, should bring with them the EU standard Police Identification Vest.

3h: Are the visiting police delegation allowed to use technical intelligence/evidence gathering equipment in the host country? YES NO If YES please define the purpose: — to support the local police — for evidential purposes in the police delegation’s own country and the equipment authorised to be used: — hand-held video camera — hand-held stills camera — Other (please detail) 3i: Does this request include authority for the visiting police delegation to bring with them police protective weapons (1)? Firearms YES NO CS Gas YES NO Batons YES NO Tasers YES NO Other (please specify) YES NO If the answer to any of the above is YES please give details of any special conditions which apply: 3j: Can the visiting police delegation deploy confidential human sources? (commonly known as Informants or Covert Human Intelligence Sources) YES NO If YES please specify what conditions apply: 3k: Details of accommodation proposed for the visiting police delegation 3l: Details of transportation that will be provided for the visiting police delegation during the visit 3m: Information about the arrival and departure of the visiting police delegation (1) Item 3i is based on Article 19 of Council Decision 2008/615/JHA.

4: Costs (who will pay for what?) In accordance with Chapter 3 of the EU Football Handbook or Exceptional alternative proposals apply If exceptional alternative proposals apply please provide details: 5: Any additional requirements/arrangements (please provide details): Civil Liability (Article 21 of Council Decision 2008/615/JHA) 1. Where officials of a Member State are operating in another Member State pursuant to Article 17 of Council Decision 2008/615/JHA, their Member State shall be liable for any damage caused by them during their operations, in accordance with the law of the Member State in whose territory they are operating. 2. The Member State in whose territory the damage referred to in paragraph 1 was caused shall make good such damage under the conditions applicable to damage caused by its own officials. 3. In the case provided for in paragraph 1, the Member State whose officials have caused damage to any person in the territory of another Member State shall reimburse the latter in full any sums it has paid to the victims or persons entitled on their behalf. 4. Where officials of a Member State are operating in another Member State pursuant to Article 18 of Council Decision 2008/615/JHA, the latter Member State shall be liable in accordance with its national law for any damage caused by them during their operations. 5. Where the damage referred to in paragraph 4 results from gross negligence or wilful misconduct, the host Member State may approach the seconding Member State in order to have any sums it has paid to the victims or persons entitled on their behalf reimbursed by the latter. 6. Without prejudice to the exercise of its rights vis-à-vis third parties and with the exception of paragraph 3, each Member State shall refrain, in the case provided for in paragraph 1, from requesting reimbursement of damages it has sustained from another Member State. Criminal liability (Articles 22 of Council Decision 2008/615/JHA) Officers operating within another Member State’s territory under Council Decision 2008/615/JHA shall be treated in the same way as officers of the host Member State with regard to any criminal offences that might be committed by, or against them, save as otherwise provided in another agreement which is binding on the Member States concerned. Employment relationship (Article 23 of Council Decision 2008/615/JHA) Officers operating within another Member State’s territory under this Council Decision 2008/615/JHA shall remain subject to the employment law provisions applicable in their own Member State, particularly as regards disciplinary rules. Done at (place and date) Signature of the competent authority/person (as in Paragraph 2)

RESPONSE REGARDING VISITING POLICE DELEGATION

1. Responding Country: 2. Responding Organisation & Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Police Service(s) or other agency (i.e. Government Ministry) that has responsibility for the visiting police delegation: 3a: Details of members of the visiting police delegation (surname/first name of all members to facilitate booking accommodation + mobile telephone & email of one main contact person) Surname First Name Rank Function Service to which officer belongs Head of Delegation Liaison Officer Operational Coordinator Operational Police Officer —Uniform Operational Police Officer Plain Clothes Press Officer Contact Person: Name of contact person (police commander or other): Role: Address: Phone: Mobile phone: Email: